b"\n_START_ARTICLE_\nJamie Lee Curtis\n_START_SECTION_\nBiografia\n_START_PARAGRAPH_\nJamie Lee Curtis va n\xc3\xa0ixer a Los Angeles, \xc3\xa9s la filla dels actors Tony Curtis i Janet Leigh. Els seus avis paterns eren uns immigrants jueus hongaresos. Els pares de Curtis es van divorciar el 1962 i la seva mare es cas\xc3\xa0 aleshores amb Robert Brandt. Jamie Lee t\xc3\xa9 una germana major, Kelly Curtis, que tamb\xc3\xa9 \xc3\xa9s actriu, i molts germanastres (a conseq\xc3\xbc\xc3\xa8ncia dels m\xc3\xbaltiples casaments de son pare): Alexandra, Allegra, Ben i Nicholas Curtis (el qual mor\xc3\xad el 1994 arran d'una sobredosi). Curtis estudi\xc3\xa0 a la Westlake School de Los Angeles i a la Beverly Hills High School. Es gradu\xc3\xa0 a Choate Rosemary Hall. Quan torn\xc3\xa0 a Calif\xc3\xb2rnia en 1976, es va incorporar a la Universitat del Pac\xc3\xadfic, a Stockton (Calif\xc3\xb2rnia). Tenia la intenci\xc3\xb3 d'especialitzar-se com a assistenta social, nogensmenys va abandonar al cap d'un semestre per mor de comen\xc3\xa7ar una carrera com a actora."